**VISUOMENINĖ SPORTO TARYBA**

**POSĖDŽIO PROTOKOLAS**

2022-04-07 Nr. TSP-2

Pasvalys

Posėdis vyko 2022 m. balandžio 7 d. 15.30 – 17.00 val.

Posėdžio pirmininkas - Visuomeninės sporto tarybos pirmininkas Šarūnas Varna.

Posėdžio sekretorius – Visuomeninės sporto tarybos narys Rimantas Savickas.

Dalyvavo Visuomeninės sporto tarybos nariai: Šarūnas Varna, Rasa Balčiauskienė, Gediminas Žardeckas, Vilhelminas Janušonis, Antanas Kairys, Vygintas Ilgutis, Antanas Liubinas, Rimantas Savickas.

Nedalyvavo: Remigijus Janušis - nedalyvavimo priežastis nežinoma.

Kvorumas yra, dalyvavo 8 (aštuoni) iš 9 (devynių) Visuomeninės sporto tarybos narių.

DARBOTVARKĖ:

Dėl sporto organizacijų paraiškų vertinimo ir siūlymo skirti finansavimą iš

Savivaldybės biudžeto lėšų.

SVARSTYTA:

Sporto organizacijų paraiškų vertinimas ir siūlymas skirti finansavimą iš

Savivaldybės biudžeto lėšų.

Vadovaujantis 2017 m. gruodžio 20 d. sprendimu Nr. T1-286 ,,Dėl Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašo patvirtinimo“ buvo vertintos sporto organizacijų paraiškos, gautos iki 2021 m. gruodžio 31 d.

Paraiškas pateikė: Pasvalio Petro Vileišio gimnazijos moksleivių kūno kultūros ir sveikatingumo klubas ,,Clarus“, Pasvalio bokso klubas ,,Boksininkas“, Pasvalio lengvosios atletikos sporto klubas ,,Svalė“, Pasvalio bėgimo mėgėjų ir sveikos gyvensenos klubas ,,Vėtra“, Pasvalio lengvosios atletikos sporto klubas ,,Lėvuo“, Pasvalio šachmatų ir šaškių klubas, VšĮ ,,Pasvalio futbolo centras“, Pasvalio rankinio sporto klubas ,,Svalia“, Pasvalio rankinio sporto klubas ,,Rankininkas“, Pasvalio rajono dziudo klubas ,,Giri“, Pasvalio plaukimo klubas ,,Ryklys“, VšĮ ,,SSK“, VšĮ ,,Būk geresnis“, Pasvalio bėgimo mėgėjų ir sveikos gyvensenos klubas ,,Vėtra“ projektui ,,Pasvalio maratonas“, R. Rutkausko motosport klubas.

Visuomeninės sporto tarybos pirmininkas Šarūnas Varna informavo Visuomeninės sporto tarybos narius, kad Savivaldybės biudžete yra numatytos lėšos profesionaliam sportui finansuoti 40 tūkstančių eurų ir mėgėjiškam sportui finansuoti taip pat 40 tūkstančių eurų, bei pasiūlė VšĮ ,,SSK“ paraiškos svarstymą atidėti.

Visuomeninės sporto tarybos narių bendru sutarimu nutarta VšĮ ,,SSK“ paraiškos laikinai nesvarstyti ir svarstyti visas kitas pateiktas paraiškas, ir teikti Savivaldybės tarybai rekomendacijas dėl 40 tūkstančių eurų skyrimo sporto organizacijoms mėgėjiškam sportui finansuoti.

Visuomeninės sporto tarybos narys Vilhelminas Janušonis pasiūlė nesvarstyti Pasvalio bėgimo mėgėjų ir sveikos gyvensenos klubo ,,Vėtra“ projekto ,,Pasvalio maratonas“ ir R. Rutkausko motosport klubo paraiškų.

Vertinta ar gautos paraiškos atitinka numatytus rėmimo prioritetus – sporto visiems, sveikatingumo, dirbančiųjų kūno kultūros ir sporto renginiai; masinio sporto ir sveikatingumo renginiai, vaikų, jaunių, jaunimo ir suaugusiųjų užimtumas; rajono sporto renginiai; veteranų, neįgaliųjų sporto propagavimas ir renginių jiems organizavimas; pasirengimas ir dalyvavimas rajono, šalies, tarptautinėse pirmenybėse, taurės varžybose, Lietuvos lygų varžybose, čempionatuose; pasirengimas ir dalyvavimas olimpinėse žaidynėse, pasaulio čempionato, pirmenybių, taurės varžybose, Europos čempionato, pirmenybių, taurės varžybų, ir kitose oficialiose varžybose; sportui gabių vaikų rengimas ir perspektyvių sportininkų skatinimas; neįgaliųjų pasirengimas ir dalyvavimas šalies bei tarptautiniuose renginiuose; sporto mokslo ir sporto medicinos priemonės, kriterijus – aktyvi veikla; masiškumas; meistriškumas; investicijos; tikslai ir uždaviniai, projekto tęstinumas; numatytas ne mažesnis kaip 10 procentų sporto veiklos projekto papildomas finansavimas; sporto organizacija reprezentuoja ir garsina Pasvalio rajoną Lietuvoje ir už jos ribų. Pagal vertinimo kriterijus kiekviena paraiška yra vertinama atskirai ir ją vertina ne mažiau kaip 3 Visuomeninės sporto tarybos nariai, pildoma paraiškos vertinimo anketa. Maksimali balų suma gali būti 100 balų. Mažiausias privalomas balų skaičius – 50. Įvertinus visas pateiktas paraiškas, maksimalaus balų skaičiaus nesurinko nei vieną paraiška. Todėl visoms sporto organizacijoms siūloma skirti dalinį finansavimą. Taip pat žiūrėta, ar projekte įrašytos išlaidos yra tinkamos projektui finansuoti.

Įvertinus pateiktas sporto organizacijų paraiškas, balsuota ,,Dėl sporto organizacijų paraiškų vertinimo ir siūlymo skirti finansavimą iš Savivaldybės biudžeto lėšų“:

Už - 8 (aštuoni), ( Šarūnas Varna, Rasa Balčiauskienė, Gediminas Žardeckas, Vilhelminas Janušonis, Antanas Kairys, Vygintas Ilgutis, Antanas Liubinas, Rimantas Savickas).

Susilaikė – nėra.

Prieš – nėra.

Visuomeninės sporto tarybos narė Rasa Balčiauskienė nusišalino svarstant Pasvalio bokso klubo ,,Boksininkas“ paraišką ir balsuojant dėl finansavimo skyrimo šiam klubui.

NUSPRĘSTA: Siūlyti Savivaldybės tarybai skirti finansavimą šioms sporto organizacijoms:

Pasvalio Petro Vileišio gimnazijos moksleivių kūno kultūros

ir sveikatingumo klubui ,,Clarus“ - 1 300,00 Eur;

Pasvalio bokso klubui ,,Boksininkas“ - 8 000,00 Eur;

Pasvalio lengvosios atletikos sporto klubui ,,Svalė“ - 2 750,00 Eur;

Pasvalio bėgimo mėgėjų ir sveikos gyvensenos klubui ,,Vėtra“ - 2 000,00 Eur:

Pasvalio lengvosios atletikos sporto klubui ,,Lėvuo“ - 2 750,00 Eur;

Pasvalio šachmatų ir šaškių klubui - 400,00 Eur;

VšĮ ,,Pasvalio futbolo centrui“ - 6 500,00 Eur;

Pasvalio rankinio sporto klubui ,,Svalia“ - 4 000,00 Eur;

Pasvalio rankinio sporto klubui ,,Rankininkas“ - 8 000,00 Eur;

Pasvalio rajono dziudo klubui ,,Giri“ - 1 600,00 Eur;

Pasvalio plaukimo klubui ,,Ryklys“ - 500,00 Eur;

VšĮ ,,Būk geresnis“ - 2 200,00 Eur.

**Iš viso: - 40 000,00 Eur.**

Pasvalio bėgimo mėgėjų ir sveikos gyvensenos klubo ,,Vėtra“ projektui ,,Pasvalio maratonas“ ir R. Rutkausko motosport klubui - finansavimo neskirti.

Posėdžio pirmininkas Šarūnas Varna

Posėdžio sekretorius Rimantas Savickas